钦定古今图书集成/方舆汇编/职方典/第1132卷 > 《刘家隔记》黎淳
## 钦定古今图书集成/方舆汇编/职方典/第1132卷 > 《刘家隔记》黎淳

刘家隔为汉川县旧址，距今县三十里。相传宋知军
事刘谊隔岸种荻，因名。或云楚人称水滨为隔，土业
为刘氏也。地卑下，每岁春涨，逮秋始涸，榛芜沮洳，人
鲜居之。然地脉来自应城，蜿蜒起伏，衍为平原，周广
四十里，而襄水、涢水、郢水、臼水五派合流，环为一区。
其初始居民十数家。宣德、正统间，商贾占集者亿万
“计，生齿益繁，贸迁益众，遂成巨镇。今编民八里，驻节
有馆，送使有舟，可见其人民之盛。”巡抚南昌白公请
于朝，设巡司都宪。繁昌吴公檄巡检高俊、刘伯刚经
营改作，辛卯三月讫功。都宪吴公再登焉，叹曰：“昔九
州为壑，匪仗禹功，江汉何平，小别大别？《春秋》、战国为
必争之地。中间贤豪整顿，不知几更”化矣。未有留心
斯土者。天岂藏灵秘奇，待今日始发乎。